
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 28. novembra noteikumos Nr. 692 "Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa "Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus" 4.3.1.2. pasākuma "Pakalpojumu kvalitātes un pieejamības uzlabošana, tuvinot valsts sociālās aprūpes centru filiāles kopienā sniegtajiem (ģimeniskai videi pietuvinātiem) pakalpojumiem" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts "Grozījumi Ministru kabineta 2023. gada 28. novembra noteikumos Nr. 692 "Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa "Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus" 4.3.1.2. pasākuma "Pakalpojumu kvalitātes un pieejamības uzlabošana, tuvinot valsts sociālās aprūpes centru filiāles kopienā sniegtajiem (ģimeniskai videi pietuvinātiem) pakalpojumiem" īstenošanas noteikumi"" (turpmāk – noteikumu projekts) ir  Labklājības ministrijas (turpmāk – LM) iniciatīva un noteikumu projekts ir izstrādāts saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu.
1.2. Mērķis
Mērķa apraksts
Noteikumu projekta mērķis ir vienkāršot 4.3.1.2. pasākuma "Pakalpojumu kvalitātes un pieejamības uzlabošana, tuvinot valsts sociālās aprūpes centru filiāles kopienā sniegtajiem (ģimeniskai videi pietuvinātiem) pakalpojumiem" (turpmāk – 4.3.1.2. pasākums) projekta personāla izmaksu nosacījumus, kā arī precizēt sabiedrības informēšanas un izpratnes veicināšanas pasākumu saturu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
4.3.1.2. pasākuma īstenošanu reglamentē Ministru kabineta (turpmāk – MK) 2023. gada 28. novembra noteikumi Nr. 692 "Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa "Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus" 4.3.1.2. pasākuma "Pakalpojumu kvalitātes un pieejamības uzlabošana, tuvinot valsts sociālās aprūpes centru filiāles kopienā sniegtajiem (ģimeniskai videi pietuvinātiem) pakalpojumiem" (turpmāk – MK noteikumi Nr. 692). Saskaņā ar minēto MK noteikumu Nr. 692:
1) 14.6.1 apakšpunktu viena no atbalstāmajām darbībām ir sabiedrības informēšanas pasākumu īstenošana. Minētie sabiedrības informēšanas pasākumi nepieciešami, lai skaidrotu 4.3.1.2. pasākuma projekta ietvaros veikto infrastruktūras ieguldījumu nozīmīgumu bērnu ar smagiem un ļoti smagiem funkcionāliem traucējumiem neatkarīgas dzīves veicināšanā un dzīves kvalitātes uzlabošanā;
2) 16.1. apakšpunktu tiešo attiecināmo izmaksu ietvaros ir attiecināmas finansējuma saņēmēja projekta vadības un īstenošanas personāla izmaksas, savukārt 30.1. apakšpunkts nosaka projekta personāla piesaistes nosacījumus;
3) 18.1. apakšpunktu projekta īstenošanu pamatojošās dokumentācijas sagatavošanas, būvuzraudzības, autoruzraudzības, būvprojekta tehniskā projekta vai skiču projekta stadijā būvekspertīzes, energosertifikācijas un energoaudita izmaksas ir attiecināmas līdz 10 procentiem no projekta kopējām attiecināmajām izmaksām.
Problēmas un risinājumi
Problēmas apraksts
1) MK noteikumos Nr. 692 trūkst norāde par nosacījumu valsts sabiedrībai ar ierobežotu atbildību "Šampētera nams" (turpmāk – VSIA "Šampētera nams") kā 4.3.1.2. pasākuma finansējuma saņēmējam MK noteikumu Nr. 692 14.6.1 apakšpunktā minētās atbalstāmās darbības ietvaros ievērot Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula 2021/1060), 50. panta 1. punkta e) apakšpunkta nosacījumu;
2) ievērojamu laika un cilvēkresursu apjomu VSIA "Šampētera nams" velta administratīvajām rīcībām informācijas sagatavošanai maksājumu pieprasījumu iesniegšanai Kohēzijas politikas fondu vadības informācijas sistēmā (turpmāk – KPVIS). Lai vienkāršotu finansējuma saņēmēja personāla faktisko izmaksu pamatojošās dokumentācijas apkopošanu un iesniegšanu maksājumu pieprasījumos, LM sadarbībā ar VSIA "Šampētera nams" veica izvērtējumu un secināja, ka projekta personāla izmaksām var piemērot regula 2021/1060 55. panta 1. punktā noteikto vienoto personāla likmi līdz 20 procentiem, kas 4.3.1.2. pasākuma projekta gadījumā būtu divu procentu apmērā no MK noteikumu Nr. 692 15.1. apakšpunktā minētajām pārējām tiešajām attiecināmajām izmaksām, kas nav personāla izmaksas. Līdz ar to ir veicami grozījumi MK noteikumu Nr. 629 16.1. apakšpunktā. Tā kā vienotās likmes piemērošanā nav jānosaka personāla piesaistes nosacījumi, attiecīgi svītrojams ir MK noteikumu Nr. 692 30.1. apakšpunkts;
 3) Revīzijas iestāde ir konstatējusi situācijas, kad projekta īstenošanas gaitā rodas ietaupījums vai tiek konstatēti pārkāpumi, kuru rezultātā paredzēta nepamatoti izmaksāto vai neatļauti izmantoto līdzekļu atgūšana. Attiecīgi pastāv risks, ka var tikt konstatēts procentuālā ierobežojuma pārsniegums arī gadījumos, kad izdevumi atbilst apstiprinātajam projekta budžetam.
Risinājuma apraksts
Ņemot vērā iepriekš minēto, noteikumu projekts paredz veikt šādus precizējumus MK noteikumos Nr. 692:
1) papildināt MK noteikumus Nr. 692 ar jaunu 30.7.1 apakšpunktu, nosakot, ka, īstenojot sabiedrības informēšanas pasākumus (14.6.1 apakšpunkts), finansējuma saņēmējs ievēro regulas 2021/1060 50. panta 1. punkta e) apakšpunktā un  ES fondu 2021.–2027. gada un Atveseļošanas fonda komunikācijas un dizaina vadlīnijās noteikto. Proti, ņemot vērā, ka 4.3.1.2. pasākuma kopējās attiecināmās izmaksas pārsniedz 10 000 000 euro, finansējuma saņēmējam ir pienākums organizēt vismaz vienu sabiedrības informēšanas pasākumu, kurā iesaista Eiropas Komisijas (turpmāk – EK) vai EK pārstāvniecību Latvijā, pieaicinot arī vadošo iestādi un/vai LM, un/vai Centrālo finanšu un līgumu aģentūru.
2) precizēt 16.1. apakšpunktu, nosakot, ka projekta vadības un īstenošanas personāla izmaksām piemēro vienoto likmi divu procentu apmērā no  pārējām tiešajām attiecināmajām izmaksām, kas nav personāla izmaksas.  No projekta sākuma (2024. gada 9. janvāra) līdz 2026. gada 30. septembrim personāla izmaksām tiks piemērotas faktiskās izmaksas. Savukārt vienotās likmes apmērs aprēķināts no tiešajām izmaksām, kas radīsies no 2026. gada 1. oktobra. Vienotās likmes piemērošanā nav jānosaka personāla piesaistes nosacījumi, tāpēc attiecīgi ir svītrojams  MK noteikumu Nr. 629 30.1. apakšpunkts. Ņemot vērā, ka minētās likmes piemērošana plānota no 2026. gada 1. oktobra, MK noteikumi Nr. 692 grozījumu projekts papildināts ar spēkā stāšanās punktu, kas nosaka, ka 16.1. un 30.1. apakšpunkts stājas spēkā no 2026. gada 1. oktobra.
Projekta personāla izmaksas no 2026. gada 1. oktobra ir plānotas 476 006 euro (ietver arī veselības apdrošināšanas izmaksas), kas noapaļojot ir divi procenti no projekta tiešajām attiecināmajām izmaksām (24 073 730 euro), kas nav tiešās personāla izmaksas. Norādītās projekta personāla izmaksas ir nepieciešamas, lai nodrošinātu 4.3.1.2. pasākuma mērķa un uzraudzības rādītāju sasniegšanu.
Izmaksas veidojas šādi:
kopējās attiecināmās izmaksas – 26 814 532 euro;
tiešās attiecināmās izmaksas – 26 704 751 euro, t.sk. personāla izmaksas:
personāla izmaksas atbilstoši faktisko izmaksu pieejai līdz 2026. gada 30. septembrim – 255 867 euro;
personāla izmaksas atbilstoši vienotajai likmei no 2026. gada 1. oktobra –  476 006 euro;
netiešās attiecināmās izmaksas – 109 781 euro.
 
Projekta vadības un īstenošanas nodrošināšanu vienotās likmes ietvaros veiks projekta vadības personāls (indikatīvi 2.4 vadības personāla slodzes 2026. gadā, 2.6 vadības personāla slodzes 2027. un 2028. gadā un 1.3 slodzes 2029. gadā) un īstenošanas personāls (indikatīvi 1 īstenošanas personāla slodze 2026. gadā un 2029. gadā, bet 1.5 slodze 2027. un 2028. gadā). Tādējādi kopā – 3.4 personāla slodzes 2026. gadā, 4.1 personāla slodzes 2027. un 2028. gadā un 2.3 slodzes 2029. gadā. Noteikumu projektā ar vienu veselu slodzi saprot Darba likumā noteikto normālo darba laiku – 40 stundas nedēļā.

Vienotās likmes aprēķins balstīts uz šādiem pamatprincipiem, un tas ir:
- taisnīgs – likmes aprēķins balstās uz normatīvajiem aktiem par valsts un pašvaldību institūciju amatpersonu un darbinieku atlīdzību, pieņēmumiem par atlīdzības noteikšanas principiem projekta īstenošanas laikam (2026. gadā plānotas faktiskās 2026. gada atlīdzības izmaksas, nākamajos gados paredzot indeksāciju atbilstoši Latvijas Bankas prognozei), projekta personāla plānojumu (amatu klasifikāciju, skaitu, mēnešalgas grupu) un plānoto noslodzi 4.3.1.2. pasākuma projekta īstenošanā;
- objektīvs – 4.3.1.2. pasākuma projektā VSIA "Šampētera nams" personāla izmaksu aprēķins tiek balstīts uz vienādiem pamatprincipiem;
- pārbaudāms – likmes aprēķins balstās uz finansējuma saņēmēja iekšējiem darba samaksas noteikumiem, pieņēmumiem par atlīdzības noteikšanas principiem projekta īstenošanas laikam, projekta personāla plānojumu (amatu klasifikācija, skaits) un noslodzi 4.3.1.2. pasākuma projekta īstenošanā. Pieņēmumi par atlīdzības apmēra noteikšanu balstās uz šādiem principiem:
a) par 2026. gadu norādītas projekta personāla darba līgumos noteiktās mēnešalgas izmaksas;
b) 2027. gadā norādītas plānotās mēnešalgas izmaksas atbilstoši kapitālsabiedrības valdes lēmumam projekta vadītājam, projekta tehniskajam ekspertam un projekta koordinatoram, finanšu vadības speciālistam un projekta iepirkuma speciālistam/juriskonsultam – 2027. gada atlīdzības izmaksas rēķinātas, indeksējot 2026. gada atlīdzības izmaksas ar Latvijas Bankas inflācijas prognozi 3.8 % apmērā (informācijas avots - https://www.bank.lv/darbibas-jomas/monetaras-politikas-istenosana/prognozes);
c) 2028. gada atlīdzības izmaksas rēķinātas, indeksējot 2027. gada atlīdzības izmaksas ar Latvijas Bankas inflācijas prognozi 3.4% apmērā, 2029. gadam – indeksējot 2028. gada atlīdzību ar vidējo 2027. un 2028. gada inflācijas prognozi (2027. gads – 3.8%, 2028. gads – 3.4 %) – 3.6%  (informācijas avots - https://www.bank.lv/darbibas-jomas/monetaras-politikas-istenosana/prognozes);
d) veselības apdrošināšanas izmaksas rēķinātas atbilstoši iepirkuma rezultātā noteiktajai pakalpojuma cenai – 600,00 euro;
e) personālam, kas piesaistīts uz pilnu slodzi papildus rēķinātas atvaļinājuma pabalsta izmaksas 50% apmērā no mēnešalgas, kā arī piemaksas 20 % apmērā diviem mēnešiem;
f) darba devēja Valsts sociālas apdrošināšanas obligātās izmaksas rēķinātas 23.59% apmērā.
Likmes aprēķins ir sagatavots Excel formātā, detalizēti norādot finansējuma saņēmēja projekta vadības un īstenošanas personālu, tā amatu un plānoto atlīdzības apmēru. Likmes aprēķins ir pārbaudīts un nosūtīts Finanšu ministrijai (turpmāk – FM) 2026. gada 29. maijā (pirmreizēji), atkārtoti ar precizējumiem – 2026. gada 29. jūnijā, 2026. gada 7. augustā un 2026. gada 7. septembrī. 2026. gada 15. septembrī no FM kā vadošās iestādes ir saņemts e-pasts par to, ka FM pieņem zināšanai LM sagatavotos aprēķinus. Par noteikumu projektā ietverto likmes procentuālo apmēru un aprēķiniem nav saņemti papildu komentāri, līdz ar to ar FM kā vadošo iestādi ir saskaņots 4.3.1.2. pasākuma personāla likmes aprēķins;
- iepriekš noteikts – 4.3.1.2. pasākuma projekta īstenošanas likmes piemērošanas nosacījumi tiek noteikti šajā noteikumu  projektā.
Vienotās likmes aprēķins tiek veikts sadarbībā ar VSIA "Šampētera nams", tāpēc iesaistītie darbinieki ir informēti par virzītajām izmaiņām.

Vienotās likmes aprēķinu pamato šādi normatīvie akti un informācijas avoti:
-  Darba likums;
- VSIA "Šampētera nams" iekšējie darba samaksas noteikumi. Tie ir izdoti, pamatojoties uz ārējiem normatīvajiem aktiem, ievērojot valsts un pašvaldību institūciju amatpersonu un darbinieku atlīdzības likuma principus, noteikumos atrunājot atsevišķu atlīdzības elementu piemērošanas kritērijus un to piešķiršanas kārtību;
- LM kā ES fondu atbildīgās iestādes pieņēmumi par atlīdzības noteikšanas principiem projekta īstenošanas laikam (2026. gada atlīdzībām plānotas 2026. gada atlīdzības izmaksas, nākamajos gados paredzot indeksāciju 2.6 procentu indeksāciju apmērā) un finansējuma saņēmēja pieņēmumiem un informāciju par 4.3.1.2. pasākuma projekta īstenošanā iesaistītā projekta personāla noslodzi un amatu.
Vienlaikus jāatzīmē, ka finansējuma saņēmējs ņem vērā arī Valsts un pašvaldību institūciju amatpersonu un darbinieku atlīdzības likumā noteiktos nosacījumus attiecībā uz darba samaksu, sociālajām garantijām utt.
Saskaņā ar minētajiem normatīvajiem aktiem un informācijas avotiem projekta vadībai un īstenošanai noteikts šāds personāls:
projekta vadības personāls:
Projekta vadītājs – 1 slodze;
Projekta koordinators – 1 slodze 2026., 2027. un 2028.gadā;
Finanšu vadības speciālists (4.3.1.2. pasākuma projektā šos pienākumus pilda grāmatvedis) – 0.2 slodze 2026. gadā, 0.3 slodze – 2027. – 2029. gadā;
Projekta iepirkumu speciālists/juriskonsults – 0.2 slodze 2026. gadā, 0.3 slodze – 2027. gadā un 2028. gadā;
projekta īstenošanas personāls:
Projekta tehniskais eksperts – 1 slodze 2026. un 2029. gadā, 1.5 slodze 2027. un 2028. gadā.

Vienotās likmes piemērošanā projekta īstenošanas laikā netiks pārbaudīts, vai faktiskā personāla piesaiste un izmaksas atbilst likmes aprēķinam. Tāpat jāatzīmē, ka likmes aprēķins ir balstīts uz pieņēmumiem (proti, tā ir personāla un tam nepieciešamā finansējuma prognoze). 
Likmē iekļautās VSIA "Šampētera nams" projekta vadības un īstenošanas personāla izmaksas, tai skaitā veselības apdrošināšanas izmaksas nav iekļautas nevienā citā 4.3.1.2. pasākuma izmaksu pozīcijā. Līdz ar to tiek nodrošināta likmē iekļauto izmaksu nošķiršana no citām izmaksām, kas paredzētas 4.3.1.2. pasākuma projekta īstenošanai.

3) precizēt 18.1. apakšpunktu, nosakot, ka 10 procentu ierobežojums ir aprēķināms no projekta plānotajām kopējām attiecināmajām izmaksām.

Noteikumu projektā veikts tehnisks precizējums MK noteikumu Nr. 692 1.3. apakšpunktā, kur svītroti vārdi "plānoto un", ņemot vērā, ka MK noteikumu Nr. 692 7. punkts nosaka 4.3.1.2. pasākumam pieejamo finansējumu. Vienlaikus MK noteikumu Nr. 692 16.1. apakšpunktā, 21. punktā un 30.5. apakšpunktā arī veikti tehniski grozījumi, precizējot regulu nosaukumu atainojumu (pilnais nosaukums vai saīsinātais).
Vai ir izvērtēti alternatīvie risinājumi?
Jā
Apraksts
Ir iespējams turpināt līdzšinējo pieredzi un attiecināt personāla piesaistes faktiskās izmaksas. Tomēr izvērtējot iespēju secināts, ka vienotas personāla likmes noteikšana atvieglos finansējuma saņēmējam administratīvo slogu, kas veidojas, apkopojot un iesniedzot Kohēzijas politikas fondu vadības informācijas sistēmā visu personāla atlīdzības izmaksu pamatojošo dokumentāciju.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Noteikumu projektā ierosinātie grozījumi ir virzīti, balstoties uz  finansējuma saņēmēja iniciatīvu, lai radītu labvēlīgākus nosacījumus projekta īstenošanas personāla piesaistei, tādējādi veicinot kvalitatīvu atbalstāmo darbību īstenošanas uzraudzību intensīvākos projekta īstenošanas periodos. Pēc noteikumu projekta spēkā stāšanās finansējuma saņēmējs rosinās projekta grozījumus, kas ir nebūtiski un neietekmēs projekta mērķa sasniegšanu un atbalstāmo darbību īstenošanu plānotajā apjomā un laika grafikā. Attiecīgi MK noteikumu Nr. 692 grozījumiem nav negatīvas ietekmes uz finansējuma saņēmēju.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Valsts sabiedrība ar ierobežotu atbildību "Šampētera nams"
Ietekmes apraksts
Noteikumu projekta virzītās izmaiņas ietekmē finansējuma saņēmēju, kas īsteno 4.3.1.2. pasākuma projektu, samazinot administratīvo slogu projekta personāla atlīdzības izmaksu pamatojošās dokumentācijas apkopošanai un iesniegšanai KPVIS izdevumu kompensēšanai. No 2026. gada 1. oktobra projekta personāla izmaksām tiks piemērota vienotā likme divu procentu apmērā, līdz ar to finansējuma saņēmējam vairs nebūs pienākums pie katra maksājuma pieprasījuma iesniegt projekta personāla atlīdzības izmaksu pamatojošo dokumentāciju – darba laika uzskaites tabeles un algas aprēķina lapas par katru projekta vadības un īstenošanas darbinieku, aprēķinātās atlīdzības un nodokļu samaksas maksājuma uzdevumus, bankas konta izrakstus u.c. nepieciešamo dokumentāciju (darba līgumus, rīkojumus), kā arī veikt attiecīgus ierakstus KPVIS. Līdz 2026. gada 30. septembrim minētās darbības nodrošināja projekta vadības personāls 4.3.1.2. pasākuma projektam pieejamā finansējuma ietvaros. Lai gan minēto informācijas sniegšanas prasību atcelšana samazina finansējuma saņēmēja veicamo administratīvo darbību apjomu un to izpildei nepieciešamo laiku, administratīvā sloga samazinājums netiek monetāri vērtēts, jo līdz šim ar šo darbību izpildi saistītās personāla izmaksas pilnā apmērā tika segtas kā projekta attiecināmās izmaksas un finansējuma saņēmējam tiešas papildu izmaksas neradās.
Savukārt noteikumu projektā virzītajam grozījumam MK noteikumu Nr. 692 18.1. apakšpunktā, ar kuru tiek noteikts, ka 10 procentu ierobežojums projekta īstenošanu pamatojošās dokumentācijas sagatavošanas, būvuzraudzības, autoruzraudzības, būvprojekta tehniskā projekta vai skiču projekta stadijā būvekspertīzes, energosertifikācijas un energoaudita izmaksām ir attiecināms uz  projekta plānotajām kopējām attiecināmajām izmaksām (iepriekš – projekta kopējām attiecināmajām izmaksām), ir pozitīva ietekme uz finansējuma saņēmēju. Tas nodrošinās, ka tiek novērsts risks samazināt finansējumu minētajā izmaksu pozīcijā situācijās, kad projekta īstenošanas gaitā rodas ietaupījums, bet projekta mērķi un rādītāji tiek sasniegti, kā arī, ja ticis piemērots līgumsods vai tiek konstatētas neatbilstoši veiktas izmaksas, kas nav saistītas ar procentuāli ierobežoto budžeta izmaksu pozīciju.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekts neparedz tādas izmaiņas, kas negatīvi ietekmētu mērķa grupas personu vai citu sabiedrības grupu vajadzības, bet skar tādus projekta ieviešanas nosacījumus, kas ir saistoši finansējuma saņēmējam. Attiecīgi sabiedrības līdzdalība netika organizēta.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā finanšu un līgumu aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Jā
	Noteikumu projekts paredz pāriet personāla izmaksu attiecināšanā no faktisko izmaksu pieejas uz vienoto likmi, kas nozīmē, ka finansējuma saņēmējam pie katra maksājuma pieprasījuma vairs nebūs jāiesniedz personāla atlīdzības izmaksu pamatojošā dokumentācija. Attiecīgi arī Centrālajai finanšu un līgumu aģentūrai nebūs jāveic tās pārbaude.


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Noteikumu projekta virzītās izmaiņas attiecībā uz sabiedrības informēšanas pasākumu organizēšanu ar EK vai EK Latvijas pārstāvniecības un Finanšu ministrijas pārstāvju dalību veicinās ģimeniskai videi pietuvinātu pakalpojumu izveides un attīstīšanas nepieciešamību politiskā līmenī.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

